Dionysios an Hephaistion
Material: papyrus
Place: Memphis
Categories: Brief (privat)
Dionysios an Hephaistion
Dionysios verlangt die sofortige Heimkehr des Kriegsteilnehmers und das Verlassen der Katoche
Διονύσιος Ἡφαιστίωνι τῶι ἀδελφῶι χαίρειν. 
εἰ ἐρρωμένωι σοι τἆλλα κατὰ λόγον ἀπαντᾶι, 
εἴη ἂν ὡς βούλομαι, καὶ αὐτὸς δʼ ὑγίαινον καὶ 
Εὐδαιμονὶς καὶ τὰ παιδία καὶ Ἰσιὰς καὶ τὸ παιδίον σου 
καὶ οἱ ἐν οἴκωι πάντες. κομισάμενος τὴν 
παρὰ σοῦ ἐπιστολήν, ἐν ἧι διεσάφεις διασεσῶισθαι 
ἐγ μεγάλων κινδύνων καὶ εἶναι ἐν κατοχῆι, 
ἐπὶ μὲν τῶι ἐρρῶσθαί σε  τοῖς θεοῖς ἐπευχαρίστουν, 
ἠβουλόμην δὲ καὶ σὲ παραγεγονέναι εἰς τὴν 
πόλιν, καθάπερ καὶ Κόνων καὶ οἱ ἄλλοι οἱ ἀπει
λη[μμέν]οι π[ά]ντες, ὅπ[ω]ς καὶ ἡ Ἰσιὰς τοῦ 
παιδίου σου εἰς τὰ ἔσχατα ἐληλυθότος 
διασεσωι
κυῖα αὐτὸν ἐκ παντὸς τρόπου, ἔτι δὲ καὶ τοιούτους 
καιροὺς ἀνηντληκυῖα νῦγ γε ἰδοῦσά σε τύχηι τινὸς 
ἀναψυχῆς. οὐ γὰρ πάντως δεῖ στενῶς ἐπανά
γοντά σε προσμένειν ἕως τοῦ πορίσαι τι καὶ κατε
νεγκεῖν, ἀλλὰ πᾶς τις πειρᾶται, ὁπηνίκʼ ἂν 
ἐκ κινδύνων διασωθῆι, ταχέως παραγίνεσθαι 
καὶ ἀσπάζεσθαι τήν τε γυναῖκα καὶ τὰ παιδία 
καὶ τοὺς φίλους. καλῶς οὖν ποιήσεις, εἴπερ μὴ καί σε 
ἀναγκαιότερόν τι περισπᾶι, συντόμως πειραθεὶς 
παραγενέσθαι,  καὶ τοῦ σώματος ἐπιμελόμενος, 
ἵνʼ ὑγιαίνηις, ἔρρωσο.  β Ἐπεὶφ λ.
Ἡφαιστίωνι.